સપ્તાહના પ્રારંભમાં આવેલો સુધારો અંત્યત નબળા સેન્ટીમેન્ટની વચ્ચે આવ્યો હતો તેમજ ઓવરસોલ્ડની સ્થિતિમાં રહ્યો હોવા છતાં નિફ્ટી વીઆઇએક્સમાં ઘટાડો થવાને બદલે 2.5 ટકાનો વધારો થયો હતો જે બજારનું સેન્ટીમેન્ટ સાવચેતીનું જ હોવાનું સૂચવે છે. બીએનપી પારિબાસના ફંડ મેનેજર્સ- પીએમએસના રોહિત શ્રીવાસ્તવે જણાવ્યું હતું કે, જે ઊછાળો આવ્યો છે તે વધુ પડતાં વેચાણોની સ્થિતિને કારણે આવ્યો છે. આથી આ ઊછાળાને તેજીની શરૂઆત માનવી વહેલી ગણાશે. ઓક્ટોબરના મધ્યમાં પણ 700થી વધુ પોઇન્ટનો ઊછાળો આવ્યો હોવા છતાં તે ટક્યો નહોતો અને છેતરામણો પૂરવાર થયો હોવાથી ઊછાળાને ફોલોઅપ કરવામાં સાવચેતી રાખવી જોઇએ. કંપનીઓના પરિણામ મિશ્ર રહ્યા હોવાથી તેનું ચિત્ર હજી સ્પષ્ટ્ર થયું નથી. ટોચની કંપનીઓની કામગીરી ધારણા મુજબ નથી રહી પણ તેની સામે મિ કેપ કંપનીઓએ વધુ સારી કામગીરી કરી હોવાનું વધુમાં તેમણે કહ્યું હતું.